
ΑΘΗΝΑ 15/09/2026
ΑΡ. ΠΡΩΤ.:1020
ΠΡΟΣ: ΣΩΜΑΤΕΙΑ ΜΕΛΗ
ΤΕΤΑΡΤΗ 16 ΣΕΠΤΕΜΒΡΙΟΥ 2026

ΠΑΝΑΤΤΙΚΗ ΣΤΑΣΗ ΕΡΓΑΣΙΑΣ 12.00 έως ΛΗΞΗ ΩΡΑΡΙΟΥ
ΕΝΑΝΤΙΑ ΣΤΗΝ ΣΥΝΤΑΓΜΑΤΙΚΗ ΑΝΑΘΕΩΡΗΣΗ

ΣΥΓΚΕΝΤΡΩΣΗ 13:00 ΣΤΟ ΣΥΝΤΑΓΜΑ


Προκηρύσσουμε Παναττική Στάση Εργασίας την Τετάρτη 16/09/2026 και ώρες 12:00 έως την λήξη της βάρδιας και καλούμε τους εργαζομένους σε μαζική συμμετοχή στις 13.00 στο Σύνταγμα, ενάντια στην προωθούμενη Συνταγματική Αναθεώρηση Άρσης της Μονιμότητας των Δημοσίων Υπαλλήλων.


Ως ΠΟΕΔΗΝ είμαστε κάθετα αντίθετοι με την άρση της μονιμότητας των Δημοσίων υπαλλήλων.  Σαφής πρόθεση της κυβέρνησης είναι να στοχοποιήσει τους Δημοσίους Υπαλλήλους για τις δυσλειτουργίες της Δημόσιας Διοίκησης. 


Η ταλαιπωρία των πολιτών προκύπτει από τις σοβαρές ελλείψεις προσωπικού των Δημόσιων Υπηρεσιών. Υπάρχει σαφής έλλειψη ενδιαφέροντος του εργατικού δυναμικού να εργαστεί σε Δημόσιες Υπηρεσίες λόγω των εξευτελιστικών αμοιβών, την άρνηση χορήγησης 13ου και 14ου μισθού και των δυσμενών συνθηκών εργασίας.


Στη Δημόσια Διοίκηση της χώρας μας τα τελευταία 16 χρόνια δεν έχουν γίνει αξιοκρατικές επιλογές Προϊσταμένων Οργανικών Μονάδων από τα αρμόδια Συμβούλια Κρίσης.


Οι Διοικητές των Δημόσιων Φορέων τοποθετούν και καθαιρούν κατά το δοκούν.


Για ποια αξιοκρατία μιλάμε λοιπόν στη Δημόσια Διοίκηση;

Συμμετέχουμε μαζικά στην αυριανή Κινητοποίηση.
ΓΙΑ ΤΗΝ Ε.Ε. ΤΗΣ ΠΟΕΔΗΝ

